|  |
| --- |
|  PRITARTA |
| Kauno miesto savivaldybės administracijos pavaduotojo2022 m. d. įsakymu Nr.PATVIRTINTAKauno lopšelio-darželio „Žingsnelis“ direktoriaus2022 m. kovo 31 d. įsakymu Nr. V-60 |

**KAUNO LOPŠELIO-DARŽELIO „ŽINGSNELIS“**

**2022-2024 METŲ STRATEGINIS PLANAS**

|  |  |  |  |
| --- | --- | --- | --- |
| **Metų prioritetinė veikla** | **Siekiamas pokytis (vertinimo kriterijus, matavimo vienetas)** | **Siekiama reikšmė** | **Sąsaja savivaldybės strateginio planavimo dokumentais, kurie lemia įstaigos veiklos prioritetus** |
| *1. Įtraukiojo ugdymo užtikrinimas įvairių poreikių vaikams* | Pedagogų ir švietimo pagalbos specialistų, dalyvavusių tiksliniuose mokymuose apie įtraukųjį ugdymą skaičius (vnt.) | **24** | Švietimo įstatymo 5 str. 5 d., 14 str. 7 d., 30 str. papildymas |
| *2. Ugdymo kokybės gerinimas* | Ikimokyklinio amžiaus vaikų pasiekimų ir pažangos lygio, atitinkančio vaiko raidą, dalis (proc.) | **64** | Kauno miesto savivaldybės 2022–2024 metų strateginis veiklos planas, patvirtintas Kauno miesto savivaldybės tarybos 2022 m. vasario 1 d. sprendimu Nr. T-3 „Dėl Kauno miesto savivaldybės 2022–2024 metų strateginio veiklos plano patvirtinimo“ |
| Labai gerai ir gerai ugdymo kokybę vertinančių tėvų (globėjų, rūpintojų) dalis (proc.) | **73** |  |
| Labai gerai ir gerai vaiko savijautą vertinančių tėvų (globėjų, įtėvių, rūpintojų) dalis (proc.) | **71** |  |
| Vienam pedagogui tenkantis vaikų skaičius (žm. sk.) | **11** |  |
| Metiniai savivaldybės biudžeto asignavimai | **960501,030 eurų** (bendra įstaigai skirta lėšų suma) |
| Veiklos planu prisidedama siekiant šių Kauno miesto savivaldybės n – (n + 2) metų strateginio veiklos plano tikslų ir uždavinių | **Kauno miesto savivaldybės 2022–2024 metų strateginis veiklos planas** |

**I SKYRIUS**

**VEIKLOS KONTEKSTAS**

Kauno lopšelis-darželis „Žingsnelis“ – savivaldybės biudžetinė, nesiekianti pelno ikimokyklinio ugdymo įstaiga, viešasis juridinis asmuo, turintis antspaudą, atsiskaitomąją ir kitas sąskaitas bankuose, internetinę svetainę <https://www.zingsnelis.kaunas.lm.lt/>. Lopšelis-darželis yra jauniausiame miegamajame Kauno rajone, nutolusiame nuo miesto centro. Lopšelyje-darželyje ugdomi vaikai nuo 1 metų iki mokyklos. Lopšelis-darželis „Žingsnelis“ yra bendrojo tipo ikimokyklinio ugdymo įstaiga, vaikų grupės komplektuojamos atsižvelgiant į vaikų amžiaus tarpsnius. Specialiųjų ugdymosi poreikių turintys vaikai integruojami į įprastos raidos vaikų grupes.

Kauno lopšelio-darželio „Žingsnelis“ 2022-2024 m. strateginis planas parengtas laikantis tęstinumo ir nuoseklumo principų, kuris atliepia Valstybės švietimo 2013-2022 metų strategijai, Lietuvos pažangos strategijos „Lietuva 2030“ nuostatoms, Kauno miesto savivaldybės 2022-2024 metų strateginiam planui, Geros mokyklos koncepciją, lopšelio-darželio „Žingsnelis“ nuostatams ir įstaigos įsivertinimo išvadoms, bendruomenės siūlymams ir turimiems ištekliams.

Kauno lopšelis-darželis „Žingsnelis“ sistemingai ir nuosekliai siekia vizijos įgyvendinimo – užtikrinti kiekvienam vaikui aukštą kokybę atitinkantį ikimokyklinį ugdymą, kuris garantuotų sėkmingą pasirengimą mokytis mokykloje. Būtent tai atliepia Lietuvos pažangos strategijos „Lietuva 2030“ nuostatas, kur nurodoma, kad švietimas prisideda prie sumanios visuomenės, sumanios ekonomikos ir sumanaus valdymo kūrimo, ugdydamas atvirą, kūrybingą ir atsakingą žmogų. Per ateinančius metus numatoma skirti reikšmingą dėmesį įtraukiajam ugdymui, ugdymo kokybės gerinimui bei vaikų emocinei bei fizinei sveikatai ugdyti ir stiprinti.

Rengiant naują strateginį planą atsižvelgta į numatomus pokyčius švietimo politikoje: priešmokyklinio ugdymo ankstinimą bei naujos ugdymo programos diegimą, visuotinį ikimokyklinį ugdymą, įtraukiojo ugdymo užtikrinimą. Visa tai paveiks aplinkų ir turinio atnaujinimui, jį pritaikant įvairių ugdymosi poreikių turintiems vaikams, integruojant darnaus vystymosi, kūrybingumo, verslumo, sveikatinimo ir STEAM kompetencijas, taip pat siekiama dermės su kitais švietimo strateginiais dokumentais – Lietuvos pažangos strategija ,,Lietuva 2030“, Geros mokyklos koncepcija.

Kauno lopšelio-darželio „Žingsnelis“ 2022–2024 metų strateginį planą rengė darbo grupė, sudaryta Kauno lopšelio-darželio „Žingsnelis“ direktoriaus 2022 m. vasario 1d. įsakymu Nr. V-16. Rengiant planą buvo remtasi viešumo, partnerystės, bendravimo ir bendradarbiavimo principais. Atsižvelgta į bendruomenės narių bei savivaldos institucijų lūkesčius, veikos įsivertinimo duomenis, darželio situacijos analizę.

**II SKYRIUS**

**PAGRINDINIAI ĮSTAIGOS VEIKLOS REZULTATAI PER 2019-2021 METUS**

Įstaigoje ugdosi 205 vaikai. Veikia 11 grupių: 3 – lopšelio, 6 – ikimokyklinio amžiaus ir 2 priešmokyklinio amžiaus grupės.

Įstaigoje dirba 58 darbuotojai, iš jų 28 pedagogai: 7 iš jų turi magistro laipsnį, 20 – turintys aukštąjį išsilavinimą, 1 – aukštesnįjį. Esame aukštos kvalifikacijos komanda, turime meninio ugdymo mokytoją–ekspertą, 10 mokytojų metodininkų, 7 vyresniuosius mokytojus. Švietimo pagalbos teikimą užtikrina logopedas, socialinis pedagogas, psichologas.

Įstaigoje formuojama ir vykdoma demokratiška politika. Įstaigos vadovas siekia nuolatinės kokybinės kaitos, skatina darbuotojus siekti naujovių, skatina jų kūrybiškumą ir sudaro sąlygas kompetencijų plėtotei, naujų idėjų įgyvendinimui, darbuotojams užtikrinamas geras socialinis bei psichologinis mikroklimatas. Įstaigoje veikia lopšelio-darželio Taryba, Mokytojų taryba, Darbo taryba. Savivaldos institucijų funkcijos apibrėžtos nuostatuose, jų nariai dalyvauja tobulinant įstaigos veiklą, inicijuoja pokyčius, kartu priima sprendimus, derina planus, jų įgyvendinimą ir vertinimą. Tariasi dėl lėšų paskirstymo, rengia ataskaitas tėvams ir darbuotojams apie biudžetinių ir nebiudžetinių lėšų panaudojimą.

Įstaigos veikla vykdoma planingai. Vykdant informacijos apie įstaigą ir jos veiklą sklaidą, informacija skelbiama internetinėje svetainėje <https://www.zingsnelis.kaunas.lm.lt/>.

Įgyvendinat 2019–2021 metų strateginius tikslus, pasiekti ženklūs pokyčiai gerinant ugdymo kokybę, materialinę bazę, diegiant IKT. Nors pastarieji metai kėlė nemažai iššūkių, prisitaikant prie kintančių situacijų, priimant kompleksinius sprendimus, numatant veiklos perspektyvas, visus tikslus pavyko įgyvendinti. 2019 m. siekėme kūrybiškai pritaikyti turinio inovacijas ir IKT panaudojimo galimybes ugdymo procese. Ieškodami efektyvesnių ugdymo formų ir metodų, parengėme inovatyvias ugdymo(si) priemones ugdymo kokybei gerinti. 80 proc. pedagogų susipažino su tarptautine Olimpinių vertybių programa. Didelis dėmesys buvo skiriamas sveikatos saugojimo kompetencijai plėtoti ir individualiems poreikiams tenkinti. Dėl to buvo pasiekti maksimalūs rezultatai: įgyvendinti keturi sveikatingumo projektai, kuriuose dalyvavo 72 proc. tėvų, ir sulaukė palankaus jų vertinimo. Alergiškiems vaikams pritaikyti individualūs valgiaraščiai, ugdytiniai tapo respublikinio projekto „Lietuvos mažųjų žaidynės“ laureatais. Padidėjusi specialiųjų poreikių vaikų integracija paskatino bendradarbiauti su Kauno specialiąja mokykla, siekiant bendruomenės pozityvaus bendravimo. Pasirašyta bendradarbiavimo sutartis ir metų veikos planas. Pedagogams buvo sudarytos palankios sąlygos kvalifikacijai tobulinti, trys pedagogės įgijo mokytojo metodininko kvalifikacinę kategoriją.

2020 m. siekėme stiprinti sąveiką tarp pedagogų ir tėvų, užtikrinant ugdymo(si) pažangos ir pasiekimų vertinimo dermę ir ugdymo kokybę. Tai leido pasiekti maksimalių rezultatų, kadangi tėvai buvo aktyvūs ugdymo proceso dalyviai. Covid-19 pandemijos metu nuotolinis ugdymas tapo kasdiene mūsų bendravimo ir ugdymo(si) forma. Tai padėjo tėvams pastebėti savo vaikų pasiekimuose daromą pažangą ir kylančius ugdymo(si) sunkumus, pakilo mokytojo profesijos reikšmingumas. 10 proc. padidėjo gerai ir labai gerai vertinančių ugdymo kokybę. Pedagogai kartu su tėvais ir specialistais vertino vaikų gebėjimus ir 67 proc. tėvų ir ugdytojų nuomonė sutapo. Atlikta 2 anketinės apklausos tėvams „Ugdymo kokybės vertinimas, problemos ir lūkesčiai“, dalyvavo 79 proc. tėvų. Anketos duomenimis, ugdymo kokybę labai gerai vertina 60 proc. tėvų, gerai – 30 proc., patenkinamai – 10 proc. nepatenkinamai – 0 proc. „Kaip jaučiasi vaikas įstaigoje. Kokie lūkesčiai?“ dalyvavo 47 proc., duomenys parodė, kad l.-d. „Žingsnelis“ vaikų savijauta yra labai gera – 62 proc., gera – 32,5 proc., patenkinama – 5,5 proc., nepatenkinama – 0 proc.

2020 m. pasirašytos penkios bendradarbiavimo sutartys su socialiniais partneriais: Lietuvos sporto universitetu, Kauno miesto visuomenės sveikatos biuru, Kauno miesto savivaldybės V. Kudirkos viešąja biblioteka, Kauno plaukimo mokykla, A. Žikevičiaus saugaus eismo mokykla. Tai paįvairino ugdymo turinį ir leido sutaupyti finansinius išteklius. Gerinant ugdymo kokybę, įstaigoje pradėjo dirbti socialinis pedagogas ir psichologas, taip padidėjo pagalba vaikams, turintiems specialiųjų ugdymo(si) poreikių, pagalba šeimai, mokytojams. Nuotolinio darbo metu visi pedagogai patobulino kompiuterinio raštingumo, kūrybiškumo įgūdžius, kurios sėkmingai taiko savo darbe.

2021 metų plano tikslas – taikyti įvairias ugdymo(-si) organizavimo formas, skatinančias vaikų fizinį aktyvumą ir sveiką gyvenseną.

Tikslas pasiektas maksimaliai: įgyvendinta socialinio-emocinio ugdymo programa „Kimochis“, kurioje dalyvavo 49 proc. įstaigos ugdytinių. Dviejuose priešmokyklinio amžiaus grupėse įgyvendinta tarptautinė prevencinė programa „Zippio draugai“. Programoje dalyvavo 16,7 proc. vaikų nuo bendro jų skaičiaus.

Siekiant pagerinti vaikų fizinį aktyvumą, dalyvavome Kauno miesto visuomenes sveikatos biuro projekte „Fizinio aktyvumo skatinimas Kauno mieste“, kuriame dalyvavo 26,6 proc. įstaigos ugdytinių.

Bendradarbiaujant su šeima, organizuotas sveikatingumo projektas „Penktadienis šokio ritmu“, kuriame dalyvavo 83 proc. šeimų nuo bendro jų skaičiaus.

Bendradarbiaujant su šeima, atlikta anketinė apklausa „Vaiko savijauta l.-d. „Žingsnelis“, kurią atliko psichologė, anketinėje apklausoje dalyvavo 89 proc. tėvų. Apklausos išvados: tėvai mano, kad vaikas įstaigoje jaučiasi gerai 71 proc.– visada, 7 proc. – dažnai, 22 proc. – kartais, 0 proc. – niekada.

Siekiant pagilinti įstaigos personalo žinias įtraukiojo ugdymo klausimais, buvo nupirkti abonementai Pedagogas.lt platformoje, panaudotos MK lėšos 528 eurai. Per 2021 metus tikslinius mokymus ir seminarus apie įtraukųjį ugdymą išklausė 13 pedagogų, tai sudaro 82,14 proc. viso pedagogų išklausytų mokymų valandų skaičiaus, 167 valandas.

Per 2021 metus įstaigoje pradėjus dirbti psichologui ir socialiniam pedagogui, 12 proc. padidėjo vaikų, turinčių didelius ir labai didelius specialiuosius ugdymosi poreikius, individualūs pasiekimai. Atsižvelgiant į PPT rekomendacijas, šešiems vaikams per metus buvo suteiktos po 10 individualių psichologo ir socialinio pedagogo konsultacijų.

2019–2022 metais įstaigos biudžetas racionaliai paskirstytas, panaudojant Savivaldybės, Mokymo, 1,2 proc. GPM, paramos, ugdymo reikmėms skirtas lėšas. Atnaujinta materialinė bazė, įsigyta modernių ugdymo priemonių, sudarančių sąlygas mokytojams šiuolaikiškai organizuoti veiklą, taip pat vaikams kūrybiškai ir laisvai veikti. Išsami informacija apie gautas biudžetines ir nebiudžetines lėšas yra pateikta įstaigos svetainėje.

**III SKYRIUS**

**STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės** | **Silpnybės** |
| * 2019–2021 m. strateginis planas įgyvendintas 100 proc.
* Vaikų ugdymui pritaikytos netradicinės patalpos, sukurta saugi, estetiška vidaus ir lauko aplinka.
* Įrengtas sporto aikštynas ir sumontuoti 2 stacionarūs krepšiai.
* Įrengta lauko laboratorija, kuri papildyta tyrinėjimui skirtomis priemonėmis.
* Įrengta vaikų edukacinė erdvė „Lauko virtuvėlė“, skirta tyrinėjimui, eksperimentas bei pažintiniams gebėjimams ugdytis (kuri apsaugota nuo tiesioginių saulės spindulių).
* Įsigytas namelis vaidmeniniams žaidimams lauke.

Pagerinta vidaus edukacinė aplinka:* Atlikti elektros instaliacijos darbai bei įrengtos pakabinamos Armstrong lubos su LED apšvietimu, 78 m2,administracijos koridoriuje, laiptinių išėjimuose ir administracijos kabinetuose. Panaudotos lėšos 2823,78 euro iš Savivaldybės biudžeto lėšų ir 2147,55 euro iš 1,2 proc. paramos lėšų.
* Įsigytas PVC linoleumas. Panaudotos lėšos 2212,12 euro iš Savivaldybės ir įstaigos pajamų.
* Atliktas kosmetinis dviejų grupių remontas. Panaudotos lėšos 576,73 iš Savivaldybės ir įstaigos pajamų.
* Įsigyti 12 STEAM konstruktorių.
* Įsigytos dvi sieninės STEAM lentos su konstruktoriais.
* Papildyta pažintinė-edukacinė erdvė, vaikų pilietiniam-pažintiniam ugdymui (stendai su Lietuvos simbolika).
* Sudarytos sąlygos pedagogų kvalifikacijai tobulinti.
* IKT panaudojimas ugdymo proceso planavime, bendraujant su tėvais.
* Vykdomos prevencinės programos ikimokyklinėse priešmokyklinėse grupėse: tarptautinė socialinių įgūdžių ugdymo programa „Zippio draugai“ ir socialinių emocinių įgūdžių ugdymo programa „Kimochis“.
* Laikomasi sveikos gyvensenos principų: sveika mityba, fizinis aktyvumas.
 | * Gebėjimų ir įgūdžių trūkumas sprendžiant sudėtingus vaikų ugdymosi atvejus.
* Darbuotojams trūksta gebėjimų darbui su vaikais, turinčiais didelių ugdymosi poreikių.
* Šeimos įtraukimas į vaiko ugdomojo proceso organizavimą.
* Ugdymo metodų, atitinkančių šiandienos vaiko poreikius, taikymas.
* Įstaigos pedagogų dalyvavimas tarptautiniuose projektuose.
* Nepakankamas pedagoginio personalo skaičius grupėse.
* Nepakankamas auklėtojų padėjėjų etatų skaičius.
* Administracija apkrauta biurokratine veikla.
 |
| **Galimybės** | **Grėsmės / pavojai** |
| * Diegti inovacijas, ugdomąją veiklą vykdyti netradicinėse aplinkose.
* Pagerinti ugdymo(si) proceso kokybę, atsižvelgiant į individualius ugdytinių gebėjimus bei užtikrinant sklandų, efektyvų ir reflektyvų vaikų pasiekimų ir pažangos vertinimą.
* Užtikrinti ugdymo(si) kokybę, plėtojant bendradarbiavimą su socialiniais partneriais.
* Išplėtoti ugdomąsias veiklas lauke kasdieniniame vaikų ugdyme.
* Plėtoti STEAM metodą ugdymo procese.
* Ugdymo turinio įvairovės užtikrinimas, kuriant ir įgyvendinant projektus bei renginius vaikams.
* Taikyti IKT vaikų ugdymo procese.
* Vykdyti įtraukųjį ugdymą, stiprinant specialistų komandą.
* Stiprinti prevencinę veiklą.
* Atnaujinti vaikų maitinimo valgiaraštį, laikantis sveikos mitybos principų.
 | * Daugėja vaikų, turinčių ugdymosi sunkumų, emocijų ir elgesio sutrikimų, sudėtinga vienam grupės pedagogui užtikrinti kokybišką ugdymosi procesą.
* Motyvuotų, jaunų pedagogų trūkumas.
* Nesaugūs lauko takeliai. Negavus savivaldybės finansavimo, neatlikti suplanuoti darbai: neišklotos grindinio trinkelės, neatliktas lauko laiptų remontas, vandentiekio sistemos kapitalinis remontas.
* Neatliktas kiemo drenažas riboja galimybes vaikų veiklai lauke.
* Teisės aktų gausa bei kaita, sudėtingėja dokumentacijos valdymas.
 |

**IV SKYRIUS**

**ĮSTAIGOS VIZIJA**

Kurti ir puoselėti šiuolaikišką, atvirą partnerystei ugdymo įstaigą, užtikrinančią sėkmingo vaiko – sveiko, pasitikinčio savimi, atsakingo, kūrybingo ir aktyvaus piliečio, motyvuoto ir gebančio prisitaikyti besikeičiančioje sociokultūrinėje erdvėje, ugdymą(si) saugioje ir vaikui palankioje aplinkoje.

**V SKYRIUS**

**ĮSTAIGOS MISIJA**

Kauno lopšelis-darželis „Žingsnelis“ – įstaiga, teikianti ikimokyklinį ir priešmokyklinį ugdymą lietuvių kalba pagal sudarytas programas atsižvelgiant į vaiko prigimtines galias, jo individualią patirtį, vadovaujantis raidos dėsningumais, kartu su šeima padėti vaikui išsiugdyti visas kompetencijas ir pasiruošti tolesniam mokymuisi mokykloje.

**VI SKYRIUS**

**VERTYBĖS IR FILOSOFIJA**

Šeima – kadangi ji apjungia tokias vertybes kaip meilę, pasitikėjimą, užuojautą, paramą, atsakomybę.

Pagarba – tai žmonių bendravimo pagrindas. Bendraudami su kitais, stengiamės juos gerbti, taip pat vertiname, kai gerbia mus. Vadovaudamasis šiuo principu, pedagogas pripažįsta, kad bendravimas su ugdytiniais, jų tėvais (globėjais, rūpintojais), kitais šeimos ir įstaigos bendruomenės nariais grindžiamas asmens orumo pripažinimu bei pasitikėjimu, taip kuriant saugią, atvirą, savivertę ir kūrybiškumą skatinančią aplinką.

Sveikata – tai brangiausias mūsų turtas. Svarbu išmokti puoselėti ir tausoti ją nuo mažumės, kai formuojasi patys svarbiausi sveikatos saugojimo įgūdžiai.

„...reikia turėti šviesos su savimi, iš savęs, kad šviestum tamsybėse visiems ant kelio stovintiems, kad jie išvydę patys rastų šviesos savyje ir eitų savo keliu, kad nestovėtų tamsybėse.“ (M. K. Čiurlionis)

**VII SKYRIUS**

**STRATEGINIO REALIZAVIMO PRIEMONIŲ PLANAS**

|  |
| --- |
| ***1 TIKSLAS –* pagerinti ikimokyklinio ir priešmokyklinio amžiaus vaikų ugdymo(si) kokybę, taikant šiuolaikinio ugdymo strategijas.** |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus** |
| **Pavadinimas, mato vnt.** | **2022 m.** | **2023 m.** | **2024 m.** |
| 1. Patobulinti ikimokyklinio ir priešmokyklinio ugdymo mokytojų kompetencijas apie šiuolaikinio ugdymo strategijas
 | Dalyvavimas mokymuose, seminaruose siekiant gerinti vaikų ugdymosi kokybę taikant šiuolaikinio ugdymo strategijas | DirektoriusDirektoriaus pavaduotoja ugdymui | Mokytojai patobulins žinias apie į vaiką orientuoto ugdymo organizavimą, motyvuojančios, skatinančios kiekvieną vaiką užsiimti jį dominančia veikla, ugdymo aplinkos kūrimą, mokytojo ir vaiko tarpusavio santykių gerinimą2022 m. | ML 800 Eur. | Mokytojų, tobulinusių kompetencijas, dalis (proc.) | 80 | 20 | 30 |
| Dalinimasis patirtimi su savo įstaigos ir kitų įstaigų pedagogais. Sudaromos sąlygos pedagogų gerosios patirties sklaidai – posėdžiuose aptariamos vestos ugdomosios veiklos, pristatomos metodinės priemonės, pasidalijama žiniomis ir patirtimi įgytomis seminaruose, rengiami metodiniai-praktiniai pranešimai, publikacijos | Direktoriaus pavaduotoja ugdymui | Mokytojai įgis praktinių patirčių, padėsiančių sėkmingai organizuoti ugdymo procesą, Keisis požiūris į vaiką, atsižvelgiama į jo idėjas ir siūlymas, išlaikoma pusiausvyra tarp mokytojo inspiruotos ir vaiko siūlomos veiklos2023–2024 m. | Spec. lėšos100 Eur. | Mokytojų, dalyvavusių patirties sklaidos renginiuose dalis (proc.) | 0 | 15 | 18 |
| Organizuojamas aptarnaujančio personalo kvalifikacijos ir kompetencijų tobulinimas | Direktoriaus pavaduotoja ugdymui | Mokytojų padėjėjai ir ikimokyklinio ugdymo mokytojų padėjėjai įgys žinių apie vaikų raidą, elgesį ir emocinį ugdymą |  | Mokytojų padėjėjų ir ikimokyklinio ugdymo mokytojų padėjėjų dalis (proc) | 60 | 80 | 100 |
| 2. Praplėsti ugdymo turinį, taikant inovatyvius ugdymo būdus bei metodus | STEAM metodo, lauko pedagogikos idėjų taikymas ugdymo procese | Direktoriaus pavaduotoja ugdymui Mokytojai | Vaikai, dalyvaudami įvairiose veiklose, stebės, pažins, tyrinės, atras, užsiims kūrybine veikla, įgis įvairių patirčių, plėtosis jų gamtamokslinės, technologinės, matematinės, kalbinės žinios bei įgūdžiai2022–2024 m.  | - | Mokytojų, taikančių inovacijas ugdymo procese, dalis(proc.) | 60 | 80 | 100 |
| IKT, SMART programos įrankių naudojimas | Direktoriaus pavaduotoja ugdymui Mokytojai | Tobulės vaikų naudojimosi IKT ir SMART programomis įgūdžiai. Didės motyvacija, žingeidumas, gerės ugdymosi pasiekimai.2022–2024 m. | - | Grupių, naudojančių IKT technologijas, skaičius (vnt.) | 9 | 9 | 9 |
| IKT priemonių, priešmokyklinio ugdymo grupėms, įsigijimas | DirektoriusDirektoriaus pavaduotoja ugdymui | Įsigyta priemonių priešmokyklinio amžiaus vaikų programavimo pradmenų formavimui ir planšečių individualiai vaikų veiklai, kompiuterinių ekranų.2022–2024 m. | MK3000 Eur.Spec. lėšos8000 Eur. | Įsigytų IKT priemonių skaičius (vnt.) | 18 | 5 | 5 |
| 3. Pagerinti ugdymo(si) proceso kokybę, atsižvelgiant į individualius ugdytinių gebėjimus bei užtikrinant sklandų, efektyvų ir reflektyvų vaikų pasiekimų ir pažangos vertinimą | Patobulinta vaikų pažangos ir pasiekimų vertinimo sistema | Direktoriaus pavaduotoja ugdymui Mokytojos | Iki 2022-09-31 įdiegta ClassDojo programa, kuri skirta specialiųjų ugdymo(si) poreikių turinčių vaikų elgesio, veiklos ir pasiekimų fiksavimui ir stebėjimui. Ja naudojasi ir vaikų tėvai. | Spec. lėšos2000 Eur. | Pedagogų, naudojančių ClassDojo programą, skaičius (vnt.)Tėvų, naudojančių ClassDojo programą, skaičius (vnt.) | 4 | 7 | 9 |
| 6 | 10 | 12 |
| Veiklų, tobulinančių vaikų patirtinį ugdymą, organizavimas | Direktoriaus pavaduotoja ugdymui Mokytojos | Iki 2022-03-31 atnaujintas vaikų pažangos ir pasiekimų vertinimo aprašas | - | Vaikų, tobulinusių patirtinę kompetenciją, dalis (proc.) | 0 | 100 | 100 |
| Kūrybinio- meninio projekto įgyvendinimas | Direktoriaus pavaduotoja ugdymui Meninio ugdymo specialistaiMokytojos | Parengtas ir įgyvendintas kūrybinis-meninis projektas. Projektinės veiklos skatins vaikus kurti, lavins vaizduotę, saviraišką, tobulins kūrybinius bei meninius gebėjimus.2022–2023 m. | - | Vaikų, dalyvavusių kūrybiniame-meniniame projekte, dalis (proc.) | 100 | 100 | - |
| ***2 TIKSLAS –* užtikrinti specialiųjų poreikių turinčių vaikų sėkmingą ugdymą(si).** |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus** |
| **Pavadinimas, mato vnt.** | **2022 m.** | **2023 m.** | **2024 m.** |
| 1. Plėtoti mokytojų, švietimo pagalbos specialistų kompetencijas, vykdyti tėvų švietimą apie įtraukųjį ugdymą | Seminarų, mokymų mokytojams, švietimo pagalbos specialistams inicijavimas | DirektoriusDirektoriaus pavaduotoja ugdymui | Mokytojų, švietimo pagalbos specialistai patobulins žinias, gebėjimus atpažįstant vaikų ugdymosi poreikius, išmoks naujų būdų ir metodų ugdant specialiųjų poreikių vaikus, organizuojant jiems pagalbos teikimą.2022–2024 m. | ML800 Eur. | Mokytojų, tobulinusių kompetencijas, skaičius (vnt.) | 20 | 5 | 5 |
| Mokymų, pokalbių-diskusijų VGK nariams organizavimas | DirektoriusDirektoriaus pavaduotoja ugdymui | VGK nariai patobulins kompetencijas siekiant veiklos tikslingumo bei rezultatyvumo, teikiant savalaikę pagalbą specialiųjų poreikių turinčiam vaikui, bendradarbiaujant bei teikiant rekomendacijas mokytojams, tėvams apie iškylančių ugdymosi problemų sprendimo būdus2022 m.  | - | Organizuotų mokymų VGK nariams skaičius (vnt.) | 3 | 0 | 0 |
| Mokymų, konsultacijų tėvams organizavimas | DirektoriusŠvietimo pagalbos specialistai | Tėvai įgis žinių apie įtraukųjį ugdymą, jo organizavimą ikimokyklinėje įstaigoje. Bendradarbiaus su mokytojais ir švietimo pagalbos specialistais, dalyvaus individualiuose pokalbiuose siekiant užtikrinti sėkmingą specialiųjų poreikių turinčių vaikų, ugdymąsi.2022–2024 m.  | Spec. lėšos100 Eur. | Tėvų, kurių vaikai turi specialiųjų poreikių, dalyvavusių renginiuose dalis (proc.) | 30 | 50 | 50 |
| 2. Patobulinti ugdymosi aplinkas specialiųjų poreikių turiniems vaikams. | Specialiųjų poreikių vaikų poilsiui ir atsipalaidavimui skirtų erdvių kūrimas. | Direktoriaus pavaduotoja ugdymui Švietimo pagalbos specialistaiMokytojai | Grupėse specialiųjų poreikių turintiems vaikams sukurtos jų poilsiui ir atsipalaidavimui skirtos erdvės. Sudaryta galimybė vaikui, esant poreikiui, pailsėti, pabūti vienam, jaustis saugesniam.2022–2024 m. | Spec. lėšos1000 Eur. | Grupių, kuriose įkurtos poilsio erdvės, skaičius (vnt.) | 4 | 6 | 6 |
| Relaksacinės erdvės specialiųjų poreikių turintiems vaikams įstaigos mažojoje salėje įrengimas. | DirektoriusDirektoriaus pavaduotoja ugdymui Direktoriaus pavaduotoja ūkio reikalams | Įrengta relaksacinė erdvė specialiųjų poreikių turintiems vaikams. Sudaryta galimybė vaikui išeiti į ramią aplinką, nusiraminti, pailsėti. Gerės vaiko emocinė būsena, santykiai su bendraamžiais. 2023–2024 m. | Spec. lėšos2000 Eur.MK 3000 Eur. | Įrengtų relaksacinių erdvių skaičius (vnt.) | 0 | 1 | 1 |
| Visiems įstaigos vaikams, turintiems specialiųjų ugdymosi poreikių, nuo ankstyvojo amžiaus teikiama švietimo pagalba | Direktoriaus pavaduotoja ugdymui VGK | 100 proc. vaikų bus užtikrinta savalaikė specialioji pagalba 2024 m. |  |  |  |  |  |
| Priemonių specialiųjų poreikių turinčių vaikų relaksacijai bei nusiraminimui,ugdymo priemonių, atitinkančių specialiųjų poreikių turinčių vaikų, raidą, jų gebėjimus bei poreikius, įsigijimas. | Direktoriaus pavaduotoja ugdymui Švietimo pagalbos specialistaiMokytojai | Grupių aplinkos papildytos specialiųjų poreikių turinčių vaikų, relaksacijai ir nusiraminimui skirtomis priemonėmis.Įsigyta ugdymo priemonių atitinkančių vaikų raidą, jų gebėjimus bei poreikius.2022–2023 m. | Spec. lėšos1000 Eur. | Grupių, kurių aplinkos papildytos, nusiraminimui skirtomis priemonėmis, skaičius. | 8 | 8 | 8 |
| **3 *TIKSLAS* – tęsti priemonių, stiprinančių emocinę ir fizinę vaikų sveikatą, plėtojimą ugdymo procese.** |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansiniai šaltiniai** | **Rezultato vertinimo kriterijus** |
| **Pavadinimas, mato vnt.** | **2022 m.** | **2023 m.** | **2024 m.** |
| 1. Pagerinti ikimokyklinio ir priešmokyklinio amžiaus vaikų emocinę savijautą | Prevencinių programų, metodų, stiprinančių vaikų emocinę savijautą, plėtojimas | Direktoriaus pavaduotoja ugdymui PsichologasMokytojos | Ikimokyklinėse ir priešmokyklinėse grupėse tęsiamas prevencinių programų „Kimochis“, „Zipio draugai“ plėtojimas. Gerės vaikų emocinė savijauta, savikontrolė, savireguliacija. Vaikai įgis savo elgesio kontroliavimo patirties.2022–2024 m. | Spec. lėšos600 Eur.ML300 Eur. | Taikomų prevencinių priemonių skaičius (vnt.) | 3 | 3 | 3 |
| Dalyvavimas vaikų emocinę savijautą stiprinančiuose projektuose, akcijose | Direktoriaus pavaduotoja ugdymui Mokytojos | Stiprės vaikų tarpusavio bendravimas ir bendradarbiavimas. Vaikai įgis teigiamų emocijų, gerėja savijauta, ugdosi atsakomybę ne tik už savo, bet ir už kitų veiksmus.2022–2024 m. | ML300 Eur. | Vaikų, dalyvavusių renginiuose, dalis (proc.) | 30 | 30 | 30 |
| Terapinių veiklų, masažų streso įveikai, ikimokyklinio ir priešmokyklinio amžiaus ugdytiniams organizavimas. | Direktoriaus pavaduotoja ugdymui PsichologasMokytojos | Gerės vaikų psichoemocinė savijauta. Jie jausis saugūs, ramesni, atsipalaidavę. Mokysis kontroliuoti pyktį, susierzinimą, liūdesį, nerimą.2022–2024 m. | Spec. lėšos200 Eur. | Vaikų dalyvavusių terapinėse veiklose dalis (proc.) | 100 | 100 | 100 |
| 2. Plėtoti bendravimą ir bendradarbiavimą su socialiniais partneriais, tobulinant vaikų sveikos gyvensenos kompetencijas | Įsigyti naują, įstaigą reprezentuojančią, sportinę aprangą vaikams ir mokytojams | DirektorėDirektoriaus pavaduotoja ugdymui Direktoriaus pavaduotoja ūkiui | Ugdytiniai ir mokytojai, sportinę aprangą rengsis atstovaujant įstaigą varžybose, konkursuose, dalyvaujant miesto bei respublikos renginiuose, 2023 m. | SB lėšos500 Eur.Spec. lėšos500 Eur. | Įsigytų sportinių aprangų skaičius (vnt.) | - | 30 | - |
| Renginių, stiprinančių vaikų sveikos gyvensenos kompetencijas, organizavimas | Direktoriaus pavaduotoja ugdymui Mokytojos | Dalyvaudami sportiniuose renginiuose, vaikai stiprės fiziškai, gerės jų fizinė sveikata, lankomumas. Tenkinamas vaikų aktyvaus judėjimo poreikis.2022–2024 m. | Spec. lėšos300 Eur. | Vaikų, dalyvavusių renginiuose, dalis (proc.) | 80 | 80 | 80 |
| Dalyvavimas mieste ir respublikoje organizuojamuose bei tarptautiniuose projektuose ir renginiuose | Direktoriaus pavaduotoja ugdymuiMokytojos | Tobulės vaikų socialinės, fizinės sveikatos kompetencijos. Vaikai įgis patirties žaidžiant sportinius žaidimus, didės jų ištvermė, fizinis pajėgumas.2022–2024 m. | - | Vaikų, dalyvavusių projektuose ir renginiuose, dalis (proc.) | 40 | 40 | 40 |
| Projektų, įtraukiant miesto, respublikos ikimokyklinių įstaigų bendruomenes, rengimas ir įgyvendinimas | Direktoriaus pavaduotoja ugdymuiMokytojos | Vyks bendradarbiavimas su socialiniais partneriais, rengiami ir vykdomi projektai stiprinantys vaikų emocinę bei fizinę sveikatą. | Spec. lėšos500 Eur. | Parengtų ir įgyvendintų respublikinių projektų skaičius (vnt.). | 2 | 2 | 2 |
| **4 TIKSLAS – patobulinti ugdymo(si) vidaus erdvę ir darbo aplinką, siekiant, kad ji taptų modernia, saugesne, sveikesne, mobilesne ir aktyvinančia.** |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansiniai šaltiniai** | **Rezultato vertinimo kriterijus** |
| **Pavadinimas, mato vnt.** | **2022 m.** | **2023 m.** | **2024 m.** |
| 1. Pagerinti įstaigos lauko aplinką, siekiant saugių sąlygų vaikų ugdymuisi | Iškloti šaligatvio trinkeles | Direktoriaus pavaduotoja ūkio reikalams | Išklotos naujos šaligatvio trinkelės 1400 m²5–10 mėn. | Savivaldybės biudžeto lėšos 60000 eur. | Erdvių, pritaikytų vaikų veiklai lauke, dalis nuo bendro įstaigos teritorijos ploto (procentais) | 50 proc. | 75 proc. | 75 proc. |
| Atlikti lauko laiptų remontą | Atliktas lauko laiptų 24 vnt. sutvirtinimas, sumontuotos metalinės tvorelės 8vnt.5–10 mėn. | Savivaldybės biudžeto lėšos 2000 eur. |
| Atnaujinti lauko apšvietimą | Atnaujintas lauko apšvietimas, sumontuoti šaligatvį apšviečiantys apšvietimo stulpai 5 vnt.,5–10 mėn. | Savivaldybės biudžeto lėšos 4500 eur. |
| 2. Pagerinti darbo ir ugdymosi sąlygas | Vandentiekio sistemos (rūsyje) kapitalinis remontas | Išvedžioti nauji vandentiekio sistemos vamzdynai 400 m.3–12 mėn. | Savivaldybės biudžeto lėšos 10000 eur. | Atnaujintų aplinkų ir patalpų dalis nuo bendro pastato ploto, proc. | 80 proc. | 80 proc. | 80 proc. |
| Grupių vidaus patalpų remontas | Atnaujinti tapetai patalpose, kabinetuose, perdažytos 6 grupių patalpos 6–8 mėn.  | Savivaldybės biudžeto lėšos2000 eur.Įstaigos pajamų lėšos 1500 eur. |
| Administracinio koridoriaus (85 m²) linoleumo klojimo ir sienų dažymo darbai  | Suremontuotas administracijos koridorius, išklotas linoleumas (85 m²), perdažytos sienos 3–6 mėn. | Savivaldybės biudžeto lėšos 200 eur.Įstaigos 1,2 proc. lėšos 1800 eur. |
| Naujai suremontuotas psichologo ir soc. pedagogo kabinetas | Pakabintos Armstrong 15 m², perdažytos sienos, išklotos grindys vinilinėmis lentelėmis 3–12 mėn. | Savivaldybės biudžeto lėšos 1000 eur. |
| Pakeistos vidaus duris  | Sumontuotos naujos vidaus durys 20 vnt.1–12 mėn. | Savivaldybės biudžeto lėšos 3000 eur. Įstaigos 1,2 proc. lėšos 5000 eur. |
| Naujai įrengta edukacinė erdvė | Sumontuotos durys, įrengtas LED apšvietimas, nudažytos sienos, išklotas linoleumas | Savivaldybės biudžeto lėšos 2000 eur. Įstaigos 1,2 proc. lėšos 1000 eur. |  |  |  |  |

**VIII SKYRIUS**

**STRATEGIJOS REALIZAVIMO VERTINIMAS**

|  |
| --- |
| ***1 TIKSLAS –* pagerinti ikimokyklinio ir priešmokyklinio amžiaus vaikų ugdymo(si) kokybę, taikant šiuolaikinio ugdymo strategijas.** |
|  | Pasiektas faktinis rezultatas(sutampantis su esančiu strateginio planavimo sistemoje | Valstybės biudžeto lėšos | Savivaldybėslėšos | Specialiosioslėšos | Parama | Kiti finansavimo šaltiniai |
| 2022 m. | 2023 m. | 2024 m. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ***Išvada apie pasiektą tikslą*** |

|  |
| --- |
| ***2 TIKSLAS –* užtikrinti specialiųjų poreikių turinčių vaikų sėkmingą ugdymą(si).** |
|  | Pasiektas faktinis rezultatas(sutampantis su esančiu strateginio planavimo sistemoje | Valstybės biudžeto lėšos | Savivaldybėslėšos | Specialiosioslėšos | Parama | Kiti finansavimo šaltiniai |
| 2022 m. | 2023 m. | 2024 m. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ***Išvada apie pasiektą tikslą*** |

|  |
| --- |
| **3 *TIKSLAS* – tęsti priemonių, stiprinančių emocinę ir fizinę vaikų sveikatą, plėtojimą ugdymo procese.** |
|  | Pasiektas faktinis rezultatas(sutampantis su esančiu strateginio planavimo sistemoje | Valstybės biudžeto lėšos | Savivaldybėslėšos | Specialiosioslėšos | Parama | Kiti finansavimo šaltiniai |
| 2022 m. | 2023 m. | 2024 m. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ***Išvada apie pasiektą tikslą*** |

|  |
| --- |
| **4 TIKSLAS – patobulinti ugdymo(si) vidaus erdvę ir darbo aplinką, siekiant, kad ji taptų modernia, saugesne, sveikesne, mobilesne ir aktyvinančia.** |
|  | Pasiektas faktinis rezultatas(sutampantis su esančiu strateginio planavimo sistemoje | Valstybės biudžeto lėšos | Savivaldybėslėšos | Specialiosioslėšos | Parama | Kiti finansavimo šaltiniai |
| 2022 m. | 2023 m. | 2024 m. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ***Išvada apie pasiektą tikslą*** |

Direktorė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ada Grigaliūnienė

 *(parašas)*

Direktoriaus pavaduotoja ugdymui\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Rita Gustainienė

 *(parašas)*

Direktoriaus pavaduotoja ūkio reikalams\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Asta Stoškelytė

 *(parašas)*

PRITARTA

Kauno lopšelio-darželio „Žingsnelis“ tarybos

2022 m. kovo 17 d.

posėdžio protokolu Nr. 2